**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№9**

***Решения по Протокол №9/ 26.03.2020 г. от заседание на Общински съвет Иваново, област Русе***

Д Н Е В Е Н Р Е Д

1. Приемане на Отчет–анализ за дейността на РУ – Две могили през 2019 година.

Вносител: Мариян Драшков – Председател ОбС Иваново

Докладна записка вх. № 108/ 25.02.2020 г.

2. Одобряване на Годишен доклад за наблюдение на изпълнението за 2019 г. на Общински план за развитие на Община Иваново 2014-2020 г.

Вносител: Георги Миланов – Кмет на Община Иваново

Докладна записка вх. № 112/ 02.03.2020 г.

Докладна записка вх. № 169/ 20.03.2020 г.

3. Определяне на цена по пазарен механизъм за ползване на пасища, мери и ливади (ПМЛ) от Общинския поземлен фонд (ОПФ) за 2019/2020 стопанска година по реда на чл. 37и, ал. 1 от Закона за собствеността и ползването на земеделските земи (ЗСПЗЗ).

Вносител: Георги Миланов – Кмет на Община Иваново

Докладна записка вх. № 135/ 10.03.2020 г.

4. Предоставяне на информация за изпълнението на Общинска програма за насърчаване използването на енергията от възобновяемите източници и биогорива в община Иваново 2013-2023 г., за отчетната 2019 г.

Вносител: Георги Миланов – Кмет на Община Иваново

Докладна записка вх. № 136/ 11.03.2020 г.

5. Приемане на бюджетна прогноза за 2021 - 2023 г.

Вносител: Георги Миланов – Кмет на Община Иваново

Докладна записка вх. № 137/ 11.03.2020 г.

6. Приемане на Отчет за изпълнението на Програмата за развитие на туризма в община Иваново за 2019 г.

Вносител: Георги Миланов – Кмет на Община Иваново

Докладна записка вх. № 138/ 11.03.2020 г.

7. Приемане на Програма за развитие на туризма в Община Иваново за 2020 г.

Вносител: Георги Миланов – Кмет на Община Иваново

Докладна записка вх. № 139/ 11.03.2020 г.

8. Разрешение за изработване на подробен устройствен план /ПУП/ – парцеларен план /ПП/ за: „Реконструкция на съществуващ водопровод ф 90 Манесман от помпена станция Щръклево към шахта до осова точка 28 с ПЕВП ф60“.

Вносител: Георги Миланов – Кмет на Община Иваново

Докладна записка вх. № 140/ 11.03.2020 г.

9. Допускане за изработване на подробен устройствен план /ПУП/ -план за застрояване /ПЗ/ на поземлен имот с идентификатор № 39205.77.1 в местност “Ломски места”, в землището на с. Кошов, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 141/ 11.03.2020 г.

10. Допускане за изработване на подробен устройствен план /ПУП/ – изменение план за улична регулация /ИПУР/ от О.Т.199 до О.Т.200, от О.Т.200 до О.Т.201 и от О.Т. 201 до О.Т.226 между кв. 84 и кв. 85 и план за регулация /ПР/ за ПИ -501.2531 в кв. 85 по кадастралния план на с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 142/ 11.03.2020 г.

11. Предоставяне на „Клуб на пенсионера“ с. Пиргово безвъзмездно право на ползване върху сграда или части от сграда – общинска собственост.

Вносител: Георги Миланов – Кмет на Община Иваново

Докладна записка вх. № 143/ 11.03.2020 г.

12. Отчет за 2019 г. по изпълнението на Програма за управление на отпадъците на Община Иваново за периода 2016-2020 г.

Вносител: Георги Миланов – Кмет на Община Иваново

Докладна записка вх. № 147/ 12.03.2020 г.

13. Корекция на бюджета на Община Иваново за 2020 г.

Вносител: Георги Миланов – Кмет на Община Иваново

Докладна записка вх. № 149/ 12.03.2020 г.

14. Предоставяне на народно читалище „Кирил и Методий“ с. Пиргово безвъзмездно право на ползване върху сграда или части от сграда – общинска собственост.

Вносител: Георги Миланов – Кмет на Община Иваново

Докладна записка вх. № 150/ 12.03.2020 г.

15. Информация за изменение на бюджета на Община Иваново за четвърто тримесечие на 2019 год.

Вносител: Георги Миланов – Кмет на Община Иваново

Докладна записка вх. № 153/ 13.03.2020 г.

16. Продажба на урегулиран поземлен имот (УПИ) II-238, кв. 22 по плана на с. Красен, общ. Иваново, обл. Русе, на собственик на законно построена сграда в имота.

Вносител: Георги Миланов – Кмет на Община Иваново

Докладна записка вх. № 154/ 13.03.2020 г.

17. Приемане на Отчет за изпълнение на Общинската програма за закрила на детето в Община Иваново за 2019 г.

Вносител: Мариян Драшков – Председател ОбС Иваново

Докладна записка вх. № 164/ 17.03.2020 г.

18. Приемане на Програма за закрила на детето в Община Иваново за 2020 г.

Вносител: Мариян Драшков – Председател ОбС Иваново

Докладна записка вх. № 165/ 17.03.2020 г.

19. Приемане на Наредба за изменение и допълнение на Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново.

Вносител: Георги Миланов – Кмет на Община Иваново

Докладна записка вх. № 172/ 23.03.2020 г.

20. Кандидатстване на Община Иваново пред Фонд „Социална закрила“ с проектно предложение „Подобряване на материалната база на социалната услуга Домашен социален патронаж в Община Иваново чрез закупуване на оборудване и обзавеждане за кухните на патронажа” и осигуряване на съфинансиране по проекта.

Вносител: Георги Миланов – Кмет на Община Иваново

Докладна записка вх. № 178/ 26.03.2020 г.

21. Подкрепа за кандидатурата на Община Иваново за предоставяне на социални услуги по Процедура BG05M9OP001-2.101 „Патронажна грижа за възрастни хора и лица с увреждания- Компонент 3, Приоритетна ос 2: „Намаляване на бедността и насърчаване на социалното включване”, Инвестиционен приоритет № 3 „Подобряване на достъпа до услуги, които са на достъпна цена, устойчиви и висококачествени, включително здравни и социални услуги от общ интерес”, на Оперативна програма „Развитие на човешките ресурси” 2014-2020.

Вносител: Георги Миланов – Кмет на Община Иваново

Докладна записка вх. № 179/ 26.03.2020 г.

22. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№72

На основание чл.21, ал.1, т.23 и ал.2 от ЗМСМА, Общински съвет Иваново РЕШИ:

**Приема за сведение** Отчет-анализ за дейността на РУ – Две могили през 2019 година.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№73

На основание чл. 21, ал. 1, т. 23 и ал. 2, вр. с чл. 27, ал. 3 от ЗМСМА, и чл. 24, т. 4 от Закона за регионалното развитие вр. с чл. 91, ал. 3 от Правилника за прилагане на Закона за регионалното развитие, Общински съвет Иваново РЕШИ:

**Одобрява** Годишен доклад за наблюдение на изпълнението на Общински план за развитие на Община Иваново 2014-2020 г. за 2019 г.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№74

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА и чл. 37и, ал. 1 от ЗСПЗЗ, Общински съвет Иваново РЕШИ:

**1.** **Приема** експертни оценки за определяне на справедлива годишна наемна вноска за отдаване под наем на пасища, мери и ливади, и определя годишна наемна цена на пасищата, мерите и ливадите за договори, сключени по реда на чл. 37и, ал. 12 от ЗСПЗЗ в размер, както следва:

|  |  |  |  |
| --- | --- | --- | --- |
| **Населено място** | **Начин на трайно ползване (НТП)** | **категория 1-7 лв/дка** | **категория 8-10 лв/дка** |
| Божичен | пасище, мера | 12,00 | - |
| ливади | - | - |
| Кошов | пасище, мера | 12,00 | - |
| ливади | - | - |
| Красен | пасище, мера | 12,00 | 10,00 |
| ливади | - | - |
| Мечка | пасище, мера | 12,00 | - |
| ливади | - | - |
| Нисово | пасище, мера | 12,00 | 10,00 |
| ливади | 50,00 | - |
| Пиргово | пасище, мера | 12,00 | 10,00 |
| ливади | - | - |
| Табачка | пасище, мера | 12,00 | 10,00 |
| ливади | - | - |
| Тръстеник | пасище, мера | 12,00 | - |
| ливади | - | - |
| Червен | пасище, мера | 12,00 | 10,00 |
| ливади | - | - |
| Щръклево | пасище, мера | 12,00 | 10,00 |
| ливади | 42,00 | - |
| Сваленик | пасище, мера | 12,00 | 10,00 |
| ливади | 15,00 | - |
| Церовец | пасище, мера | 12,00 | 10,00 |
| ливади | - | - |

**2.** **Определя** начална тръжна цена на имотите, предмет на бъдещите търгове по т. 12 от решение № 70 по протокол 8/20.02.2020 г. от заседание на Общински съвет Иваново в размерите, определени в т. 1 от настоящото.

**3.** **Възлага** на кмета на община Иваново да организира изпълнението на настоящето решение.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№75

На основание чл. 21, ал. 1, т. 24 и ал. 2, във връзка с чл. 27, ал. 3 от ЗМСМА, Общински съвет Иваново РЕШИ:

**ПРИЕМА** Информация за изпълнението на Общинска програма за насърчаване използването на енергия от възобновяеми източници и биогорива в община Иваново за периода 2013-2023 г., за отчетната 2019 г.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№76

На основание чл.83 ал.2 от ЗПФ и чл.27 ал.2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Иваново, чл.21, ал.1, т.6 във връзка с чл.27, ал.4 и ал.5 от ЗМСМА, Общински съвет Иваново РЕШИ:

**Одобрява** бюджетната прогноза на Община Иваново за местните дейности за периода 2021-2023 г.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№77

На основание чл. 21, ал. 1, т. 24 и ал. 2, във връзка с чл. 27, ал. 3 от ЗМСМА и чл. 12, т. 1 от Закона за туризма, Общински съвет Иваново РЕШИ:

**Приема** Отчет за изпълнението на Програмата за развитие на туризма в община Иваново за 2019 г.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№78

На основание чл. 12, т.1 от Закона за туризма и чл. 21, ал. 1, т. 12 и ал. 2, във връзка с чл. 27, ал. 3 от ЗМСМА, Общински съвет Иваново РЕШИ:

**Приема** Програма за развитие на туризма в Община Иваново за 2020 г.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№79

На основание чл. 21, ал. 1, т. 11 във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и разрешава изработването на подробен устройствен план /ПУП/ - парцеларен план /ПП/ за обект: **„Реконструкция на съществуващ водопровод ф 90 Манесман от помпена станция Щръклево към шахта до осова точка 28 с ПЕВП ф 60“.**

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№80

На основание чл. 21, ал. 1, т. 11, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със чл. 125, ал. 2 и 110, ал. 1, т. 3 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и допуска изработване на подробен устройствен план /ПУП/ - план за застрояване /ПЗ/ на поземлен имот с идентификатор № 39205.77.1, местност “Ломски места”, в землището на с. Кошов, общ. Иваново, обл. Русе.

2. **Възлага** на Кмета на Община Иваново след влизане в сила на настоящото решение на Общински съвет да предприеме необходимите действия по изпълнението му.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№81

На основание чл. 21, ал. 1, т. 11, във връзка с чл. 27, ал. 3 от Закона за местното самоуправление и местната администрация (ЗМСМА), чл.135, ал.1, ал.2 и ал.3 и във връзка с чл. 134, ал. 2, т.1 и 124а, ал.1, чл.125, ал.2, чл.110, ал.1, т.2 и чл.17, ал.1 от ЗУТ от Закона за устройство на територията (ЗУТ), Общински съвет Иваново РЕШИ:

1. **Допуска** за изработване на подробен устройствен план /ПУП/ – изменение план за улична регулация /ИПУР/ от О.Т.199 до О.Т.200, от О.Т.200 до О.Т.201 и от О.Т. 201 до О.Т.226 между кв. 84 и кв. 85 и план за регулация /ПР/ за ПИ -501.2531 в кв. 85 по кадастралния план на с. Щръклево, общ.Иваново, обл.Русе

2. **Възлага** на Кмета на Община Иваново след влизане в сила на решението на Общинския съвет да предприеме необходимите действия по изпълнението му.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№82

На основание чл.21, ал.1, т.8 и чл. 27, ал.4 и ал.5 от Закона за местното самоуправление и местната администрация и във връзка с чл.12, ал.2 от ЗОС, чл.9 от Наредба №14 за организацията и дейността на клубовете на пенсионерите и инвалидите в Община Иваново, чл.2, ал.2 и чл.15 от Наредба №10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

1. **Учредява** безвъзмездно право на ползване на „Клуб на пенсионера“ с. Пиргово, за част от сграда, помещения в Културен дом с. Пиргово, предмет на Акт за публична общинска собственост АПОС №354/20.10.2015 г. както следва: помещение №9 – „Клуб на пенсионера“ с площ 70 кв.м. и помещение №10 – „Склад за безалкохолни напитки“ с площ 9,34 кв.м., за срок от 10 години.

2. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№83

На основание чл. 21, ал. 1, т. 24 и ал. 2, чл. 27, ал. 3 от ЗМСМА и чл. 52, ал. 8 и ал. 9 от ЗУО, Общински съвет Иваново РЕШИ:

**Приема** Отчет за 2019 г. по изпълнението на Програма за управление на отпадъците на Община Иваново за периода 2016-2020 г.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№84

На основание чл.21 ал.1 т.6 и т.8 от ЗМСМА, във връзка с чл.27 ал.4 и ал.5 от ЗМСМА, чл. 124 ал.1 и ал.2 и чл.127 ал.1 от Закона за публичните финанси, Общински съвет Иваново РЕШИ:

**I. Извършва вътрешни корекции по параграфи, дейности и функции по бюджета както следва:**

**1.Функция „Общи държавни служби”**

Дейност 122 „Общинска администрация“ Иваново

§5100 Основен ремонт на ДМА + 1800 лв.

§5201 Придобиване на компютри и хардуер + 3750 лв.

§1020 Разходи за външни услуги - 5550 лв.

**II. Променя поименния списък за капиталови разходи за 2020 г., както следва:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Параграф | Наименование на обектите | Актуален план | Коригиран  план | В т.ч. по източници на финансиране | | | | | Разлика  /+/-/ |
| Целева субсидия | Преходен остатък | Целеви  Ср-ва от  МКВП | Собствени  средства | Средства от ЕС |
|  | **Функция 01 „Общи държавни служби“** |  |  |  |  |  |  |  |  |
|  | **Дейност 122 „Общинска администрация“** | **1200** | **6750** |  |  |  | **6750** |  | **+5550** |
| 5100 | Аварийно възстановяване и ремонт на Народно читалище „Просвета“ в УПИ I в кв.27а, с.Кошов, община Иваново, област Русе | 0 | 1800 |  |  |  | 1800 |  | +1800 |
| 5201 | Компютърни конфигурации с. Иваново | 1200 | 3200 |  |  |  | 3200 |  | +2000 |
| 5201 | Мастиленоструен плотер, HP DesignJet T125 24-in Printer | 0 | 1750 |  |  |  | 1750 |  | +1750 |

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№85

На основание чл.21, ал.1, т.8 и чл.27, ал.4 и ал.5 от Закона за местното самоуправление и местната администрация и във връзка с чл. 39, ал. 5 от Закона за общинската собственост, чл.2, ал.2 и чл.15 от Наредба №10 за реда за придобиване, управление и разпореждане с общинска собственост на Община Иваново, Област Русе, Общински съвет Иваново РЕШИ:

1. **Учредява** безвъзмездно право на ползване на читалище „Кирил и Методий“ с. Пиргово, за част от сграда, помещения в Културен дом с. Пиргово, предмет на Акт за публична общинска собственост АПОС №354/20.10.2015г. както следва: помещение №11 – „Читалня“ с площ 94.57 кв.м. и помещение №12 – „Помещение инвентар“ с площ 23.43 кв.м. за срок от 10 години.

2. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№86

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

**Приема** информация за изменението на бюджета на Община Иваново за четвърто тримесечие на 2019 година.

ПО ШЕСТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№87

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба наурегулиран поземлен имот (УПИ) II-238 с площ от 666 кв.м., в кв. 22 по регулационния план на с. Красен, общ. Иваново, обл. Русе, одобрен със Заповед № 288/05.05.1987 г. на ОбНС, изменен със Заповед № 96/12.04.2005 г. на кмета на Община Иваново, административен адрес: ул. „Балкан“ № 24, отреден за жилищно застрояване – застроен, при граници и съседи: на север – улица „Балкан“; на изток – УПИ III-230; на юг – УПИ XIII-237; на запад – УПИ I-239, предмет на Акт за частна общинска собственост № 563/21.05.2002 г., със собственика на законно построена сграда върху имота.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия \*\*\*\*\*\*\* Михайлова – независим оценител на недвижими имоти, сертификат № 100100176/14.12.2009 г. на Камарата на независимите оцените в България в размер на **6 490,00 лв. (шест хиляди четиристотин и деветдесет лева)** без ДДС.

**3. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 6 от Закона за общинската собственост и да предприеме необходимите действия по изпълнението му.

ПО СЕДЕМНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№88

На основание чл.87, ал.1 от Правилника за организацията и дейността на общинския съвет, неговите комисии и взаимодействието му с общинската администрация /МАНДАТ 2019 - 2023 ГОДИНА/, чл.21, ал.1, т.24 и ал.2 във връзка с чл.27, ал.3 от ЗМСМА, Общински съвет Иваново РЕШИ:

**Приема** Отчет за изпълнение на Общинската програма за закрила на детето в Община Иваново за 2019 г.

ПО ОСЕМНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№89

На основание чл.3, ал.1 от Правилника за прилагане на Закона за закрила на детето, чл.87, ал.1 от Правилника за организацията и дейността на общинския съвет, неговите комисии и взаимодействието му с общинската администрация /МАНДАТ 2019 - 2023 ГОДИНА/, чл.21, ал.1, т.12 и ал.2 във връзка с чл.27, ал.3 от ЗМСМА, Общински съвет Иваново РЕШИ:

**Приема** Програма за закрила на детето в Община Иваново за 2020 г.

ПО ДЕВЕТНАДЕСЕТА ТОЧКА с 12 гласа “за”, 0 гласа “против” и 1 глас “въздържал се”, Общинският съвет прие

Р Е Ш Е Н И Е

№90

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация и чл. 79 от Административнопроцесуалния кодекс, Общински съвет Иваново РЕШИ:

**Приема** Наредба за изменение и допълнение на Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново, Област Русе:

**§ 1.** Частта, наименувана „Съдържание“ с включените в нея точки от 1 до 6 **се отменя изцяло**.

**§ 2.** В раздел I „Общи разпоредби“, **чл. 1, т. 1 се изменя**, както следва:

„ 1. При раждане/**осиновяване** на дете;“

**§ 3.** В раздел I „Общи разпоредби“, **чл. 1, т. 4** **се изменя**, както следва:

„За подпомагане на семейства с репродуктивни проблеми **при „ин витро“ процедури**.“

**§ 4**. В раздел I „Общи разпоредби“, **чл. 2, т. 1** **се изменя**, както следва:

„Подпомагане на **родителите/осиновителите** при създаване на условия за отглеждане на дете;“

**§ 5**. В раздел II „Условия за отпускане на средствата за подпомагане“, **чл. 3** **се изменя**, както следва:

**„**Помощта **по чл. 1, т. 1, т. 3 и т. 4** се отпуска еднократно на лица, които имат постоянен адрес на територията на Община Иваново.**“**

**§ 6**. В раздел II „Условия за отпускане на средствата за подпомагане“, **чл. 4, ал. 1** **се отменя изцяло.**

**§ 7**. В раздел II „Условия за отпускане на средствата за подпомагане“, **чл. 5, ал. 1 се изменя**, както следва:

„Помощта по чл. 1, т. 1 се отпуска **на родители или осиновители за дете,** което се отглежда в семейството, **независимо от доходите му.**

**§ 8**. В раздел II „Условия за отпускане на средствата за подпомагане“, **чл. 5, ал. 2 се отменя изцяло.**

**§ 9**. В раздел II „Условия за отпускане на средствата за подпомагане“, **чл. 5, ал. 3 се изменя**, както следва:

„Не се отпуска еднократна помощ **при раждане/осиновяване на дете** когато:

1. **детето е оставено за отглеждане в специализирана институция за деца или на родителя/осиновителя са му отнети или ограничени родителските права;**

2. **към момента на раждане на детето родителите нямат навършени 16 години.“**

**§ 10**. В раздел II „Условия за отпускане на средствата за подпомагане“, в **чл. 5 се добавя нова ал. 4**, както следва:

„**(4) Обстоятелствата по ал. 3, т. 1 се декларират от заявителя, като същият носи наказателна отговорност за невярно декларирани обстоятелства.“**

**§ 11**. В раздел II „Условия за отпускане на средствата за подпомагане“, в **чл. 5 се добавя нова ал. 5**, както следва:

**„(5) Обстоятелствата по ал. 3, т. 2 се установяват служебно.“**

**§ 12**. В раздел II „Условия за отпускане на средствата за подпомагане“, **чл. 6 се изменя**, както следва:

„Размерът на помощ**та по чл. 1, ал. 1** е както следва:

1. при раждане**/осиновяване** на дете – 200 (двеста) лева.

2. **при постъпване на дете в първи клас** – еднократно за първия учебен ден – 200 (двеста) лева.

3. За подпомагане на семейства с репродуктивни проблеми за включване в програмата “ин витро“ – 1000 (хиляда) лева.

**4. За пострадали при пътно-транспортни произшествия, производствени аварии, пожари, природни бедствия и други – в зависимост от представените разходно-оправдателни документи, но не повече от 1000 лева.“**

**§ 13**. В раздел II „Условия за отпускане на средствата за подпомагане“, **чл. 7 се изменя**, както следва:

„Общ**ият** **размер на средствата за предоставяне на еднократна финансова помощ** по тази Наредба се **определя** от Общинския съвет при приемане на годишния бюджет на Община Иваново.“

**§ 14**. В раздел III „Ред за кандидатстване за средства за подпомагане“, **чл. 8, ал. 1 се отменя** изцяло.

**§ 15**. В раздел III „Ред за кандидатстване за средства за подпомагане“, **чл. 8, ал. 2 се изменя**, както следва:

„Заявленията за отпускане на еднократна помощ при раждане**/осиновяване** на дете, **при постъпване на дете в първи клас и** за пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, се подават в срок:

1. до 6 месеца от раждането**/осиновяването** на детето**;**

2. до 30-ти юли на текущата година за дете-първокласник.

3. до 6 месеца от настъпване на събитие по чл. 1, т. 3, което обуславя искането.“

**§ 16**. В раздел III „Ред за кандидатстване за средства за подпомагане“, в **чл. 8, ал. 4 и ал 5 се отменят изцяло**.

**§ 17**. В раздел III „Ред за кандидатстване за средства за подпомагане“, **чл. 9 се изменя**, както следва:

„Необходими документи за отпускане на еднократна помощ при раждане**/осиновяване** на дете **са**:

1. **Заявление** до Общински съвет **-** Иваново (**Приложение № 1**);

2. Удостоверение за раждане на детето;

3. Документ за самоличност (лична карта) **– за справка**;

4. Декларация от **родителя/осиновителя**, че детето няма да бъде оставено за отглеждане в специализирана институция за деца **и че не са му отнети или ограничени родителските права. (Приложение № 2);**

**5. Декларация за фактическо съжителство – когато родителите/осиновителите нямат сключен граждански брак (Приложение № 6).“**

**§ 18**. В раздел III „Ред за кандидатстване за средства за подпомагане“, **чл. 10 се изменя**, както следва:

„Необходими документи за отпускане на еднократна помощ **при постъпване на дете в първи клас**:

1. **Заявление** до Общински съвет Иваново (**Приложение № 3**);

2. Удостоверение за раждане на детето;

3. документ за самоличност /лична карта/**~~-~~** **за справка;**

4. Справка от директора, че детето е записано в първи клас за текущата учебна година в съответното училище.**“**

**§ 19**. В раздел III „Ред за кандидатстване за средства за подпомагане“, **чл. 11 се изменя**, както следва:

„Необходими документи за отпускане еднократна помощ за пострадали от пътно-транспортно произшествие, производствена авария, пожар, природни бедствия и други:

1. **Заявление** до Общински съвет Иваново (**Приложение № 4**);

2. Документи, доказващи необходимостта от подпомагане:

2.1. Разходно–оправдателни документи;

2.2. Експертни решения от ТЕЛК;

2.3. Епикризи;

2.4. Други документи, в зависимост от конкретния случай;

**3. документ за самоличност /лична карта/ - за справка**.“

**§ 20**. В раздел III „Ред за кандидатстване за средства за подпомагане“, **чл. 12 се изменя**, както следва:

„Необходими документи за отпускане на еднократна помощ на семейства **и лица, живеещи на семейни начала** с репродуктивни проблеми за включване в програмата “ин витро“:

1. **Заявление** до Общински съвет Иваново (**Приложение № 5**);

2. Документ за самоличност (лична карта) **– за справка**;

3. Документи, доказващи необходимостта от подпомагане:

3.1. Фактури на документи за направените изследвания и други разходно-оправдателни документи;

3.2. Експертни решения от ТЕЛК;

3.3. Етапни епикризи или медицински картони, стимулационни протоколи, удостоверяващи необходимостта от „ин витро” процедура;

3.4. Удостоверение от клиниката в която ще се извърши процедурата с отразяване на факта на лечението на пациента при тях и извършените манипулации, както и банковите сметки на клиниката на които ще се превежда финансовата помощ. При нужда може да **се** изисква**т** допълнителни документи и данни от медицинското заведение, както и да **се**  извършва проверки и запитвания;

3.5. Други документи, в зависимост от конкретния случай.“

**§ 21**. В раздел III „Ред за кандидатстване за средства за подпомагане“, **чл. 13 се отменя изцяло**.

**§ 22**. В раздел IV „Ред за отпускане и отчитане средствата за подпомагане“, **чл. 15, ал. 1 се изменя**, както следва:

„Разглеждането на подадените **заявления** се извършва от комисията по “Образование, култура, вероизповедание, младежта, спорта, туризма, здравеопазване и социални дейности, транспорт, транспортна инфраструктура и безопасност на движението, обществен ред и сигурност“след постъпването им в деловодството на Общински съвет - Иваново, като **същата се** произнася следва ли да бъде отпусната помощта.“

**§ 23**. В раздел IV „Ред за отпускане и отчитане средствата за подпомагане“, в **чл. 15, ал. 2 и ал. 3 се отменят изцяло**.

**§ 24**. В раздел IV „Ред за отпускане и отчитане средствата за подпомагане“, **чл. 15, ал. 4 се изменя**, както следва:

„С право на съвещателен глас в заседанията на **комисията** могат да участват служители от общинска администрация, и други специалисти, **чийто познания са** необходими на комисията за вземане на решение.“

**§ 25**. В раздел IV „Ред за отпускане и отчитане средствата за подпомагане“, **чл. 16, ал. 1 се изменя**, както следва:

„Комиси**ята** по чл. **15**, ал.1 изготвя писмено становище по всяк**о** подаден**о** заявление. За констатациите в писмен**ото** становищ**е** се изготвя протокол.“

**§ 26**. В раздел IV „Ред за отпускане и отчитане средствата за подпомагане“, **чл. 17 се изменя**, както следва:

**„Препис от** решението на Общински съвет **– Иваново, с което се отпуска или се отказва отпускането на поисканата финансова помощ, се изпраща** на лицата, подали заявлени**ето** **в 14 дневен срок от влизането му в сила.** “

**§ 27**. В раздел IV „Ред за отпускане и отчитане средствата за подпомагане“, **чл. 18 се изменя**, както следва:

„Решението **по чл. 17** подлежи на обжалване **по реда на Административнопроцесуалния кодекс.“**

**§ 28**. В раздел IV „Ред за отпускане и отчитане средствата за подпомагане“, **чл. 19, ал. 1 се отменя изцяло.**

**§ 29**. В раздел IV „Ред за отпускане и отчитане средствата за подпомагане“, **чл. 19, ал. 2 се изменя,** както следва:

„Отпуснатите еднократни помощи по чл. 1 от Наредбата се **превеждат по банков път на правоимащите лица** в едномесечен срок от връчване на препис-извлечението от решението на Общински съвет Иваново**,** **с което се отпуска съответната помощ.**

**§ 30**. В раздел IV „Ред за отпускане и отчитане средствата за подпомагане“, **чл. 19, ал. 3 се отменя изцяло.**

**§ 31**. В раздел IV „Ред за отпускане и отчитане средствата за подпомагане“, **чл. 19, ал. 4 се отменя изцяло.**

**§ 32.** В Допълнителни и заключителни разпоредби **§1, т. 1 се отменя изцяло.**

**§ 33.** ВПреходни и заключителни разпоредби **се създава нов § 9,** както следва:

**„§9. Настоящата Наредба влиза в сила от 10.04.2020 г.“**

**§ 34.** ВПреходни и заключителни разпоредби **се създава нов § 10,** както следва:

**„§10. Започналите до преди влизането в сила на настоящата Наредба производства се довършват по досегашния ред.“**

**§ 35. Приложение към чл. 9, т. 1 от Наредба № 18 се изменя,** както следва**:**

***Приложение № 1***

ДО

ОБЩИНСКИ СЪВЕТ ИВАНОВО

***ЗАЯВЛЕНИЕ***

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с.…………..………,ул. …………………………………...….,

№ ……..., тел.:……………………………………………

и

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с.…………..………,ул. ……………………………………….,

№ ……..., тел.:……………………………………………

Уважаеми госпожи и господа общински съветници,

Моля да ми/ни бъде отпусната еднократна помощ по чл. 1, т. 1 от Наредба № 18 на Община Иваново **за раждането/осиновяването на детето**

…………………………………………………………………………………………...

с ЕГН:………………………, акт за раждане: ..………………………….………..…,

с постоянен адрес: гр./с. ………………….………………………, общ. Иваново, обл. Русе, ул. ………………………………………………………...…… № ……..

Прилагам/е следните документи:

1.Удостоверение за раждане на детето;

2. Документ за самоличност (лична карта) – за справка;

3. Декларация, че детето няма да бъде оставено за отглеждане в специализирана институция за деца и че на родителя/родителите не са отнети или ограничени родителските права (по образец);

4. Удостоверение за номер на банкова сметка.

5. Декларация за фактическо съжителство – когато родителите/осиновителите нямат сключен граждански брак (по образец)

Дата : Подпис: 1. …………..………………

с. Иваново 2. ………………..…………

**§ 36. Приложение към чл. 9, т. 6 от Наредба № 18 се изменя,** както следва**:**

***Приложение № 2***

**Д Е К Л А Р А Ц И Я**

От

…………………………………………………………………………...…………… с ЕГН: …………………………………….., л.к. №: …………………………… издадена от МВР - ……………………………………, с постоянен адрес: с.

……………………………………………..., общ. Иваново, обл. Русе, ул. ………….…………………………………………………….…..………., № …….

и

От

……………………………………………………………………………...…………… с ЕГН: …………………………………….., л.к. №: …………………………… издадена от МВР - ……………………………………, с постоянен адрес: с.

………………………………………………………..., общ. Иваново, обл. Русе, ул. ………….…………………………………………………….…..………., № …….

Д Е К Л А Р И Р А М/ Е :

Че като родител(и)/осиновител(и) на:

…………………………………………………………………………………………...

с ЕГН:………………………, акт за раждане: ..………………………….………..…,

с адрес: с. ………………….………………………, общ. Иваново, обл. Русе, ул. …………………………………………………………………………...…… № ……..

**НЯМА** да оставя/им детето си за отглеждане в специализирана институция за деца и **НЕ** са ми/ни отнети/ограничени родителските права.

Известна ми/ни е наказателната отговорност за декларирани неверни данни по Наказателния кодекс.

Дата:…………………20… год. Декларатор: 1……..…………

с. Иваново

Декларатор 2…………………

**§ 37. Приложение към чл. 10, т. 1 от Наредба № 18 се изменя,** както следва**:**

***Приложение № 3***

**ДО**

**ОБЩИНСКИ СЪВЕТ ИВАНОВО**

***ЗАЯВЛЕНИЕ***

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с адрес: гр./с. …………..………, ул. ……………………………………………...….,

№ ……..., тел.:……………………………………………

и

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с адрес: гр./с. …………..………, ул. ……………………………………………...….,

№ ……..., тел.:……………………………………………

Уважаеми госпожи и господа общински съветници,

Моля да ми/ни бъде отпусната еднократна помощ по чл. 1, т. 2 от Наредба № 18 на Община Иваново, за детето

…………………………………………………………………………………………...

с ЕГН:………………………, записано в ОУ ……………………………………..…,

с. …………………………………, общ. Иваново, обл. Русе, **за постъпване в първи клас** през учебната 20… - 20……г.

Прилагам следните документи:

1. Удостоверение за раждане на детето;

2. Документ за самоличност (лична карта) – за справка;

3. Справка от директора на училището, че детето е записано в първи клас за текущата учебна година в съответното училище;

4. Удостоверение за номер на банкова сметка.

Дата : Подпис: 1. …………..………………

с. Иваново

2. ………………..…………

**§ 38. Приложение към чл. 10, т. 4 от Наредба № 18 се отменя изцяло.**

**§ 39. Създава се ново Приложение № 4,** както следва**:**

***Приложение № 4***

**ДО**

**ОБЩИНСКИ СЪВЕТ ИВАНОВО**

***ЗАЯВЛЕНИЕ***

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с. …………..………, ул. ………………………………….….,

№ ……..., тел.:……………………………………………

Уважаеми госпожи и господа общински съветници,

Моля да ми бъде отпусната еднократна помощ по чл. 1, т. 3 от Наредба № 18 на Община Иваново **за пострадал** от пътно-транспортно произшествие, производствена авария, пожар, природни бедствия и други.

Прилагам следните документи:

/разходно–оправдателни документи, експертни решения от ТЕЛК, епикризи и други в зависимост от конкретния случай, както и удостоверение за номер на банкова сметка./

Дата : Подпис: …………..………………

с. Иваново

**§ 40. Създава се ново Приложение № 5,** както следва**:**

***Приложение № 5***

**ДО**

**ОБЩИНСКИ СЪВЕТ ИВАНОВО**

***ЗАЯВЛЕНИЕ***

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с. …………..………, ул. ………………………………….….,

№ ……..., тел.:……………………………………………

и

От …………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с. …………..………, ул. ………………………………….….,

№ ……..., тел.:……………………………………………

Уважаеми госпожи и господа общински съветници,

Моля да ни бъде отпусната еднократна помощ по чл. 1, т. 4 от Наредба № 18 на Община Иваново **за подпомагане на семейства и лица, намиращи се във фактическо съжителство, с репродуктивни проблеми при „ин витро“ процедури.**

**ДЕКЛАРИРАМЕ,** че имаме/нямаме сключен граждански брак и че живеем/не живеем във фактическо съжителство.

Прилагам следните документи:

**/**фактури на документи за направените изследвания и други разходно-оправдателни документи, експертни решения от ТЕЛК, етапни епикризи или медицински картони, стимулационни протоколи, удостоверяващи необходимостта от „ин витро” процедура, удостоверение от клиниката, в която ще се извърши процедурата с отразяване на факта на лечението на пациента при тях и извършените манипулации, както и банковите сметки на клиниката на които ще се превежда финансовата помощ, както и други в зависимост от конкретния случай./

Дата : Подпис: 1. …………..………………

с. Иваново 2………………….………...

**§ 41. Създава се ново Приложение № 6,** както следва**:**

***Приложение № 6***

**ДО**

**ОБЩИНСКИ СЪВЕТ ИВАНОВО**

***ДЕКЛАРАЦИЯ***

От…………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с. …………..………, ул. ………………………………….….,

№ ……..., тел.:……………………………………………

и

От …………………………………………………..…………., ЕГН:…………...……,

л.к. №:……………………………, изд. от МВР …………………………...…….…..,

с постоянен адрес: гр./с. …………..………, ул. ………………………………….….,

№ ……..., тел.:……………………………………………

ДЕКЛАРИРАМ, че живея/ не живея на семейни начала с другия родител/ осиновител на детето, за което се иска отпускане на еднократна финансова помощ за раждане/ осиновяване на дете.

Известна ми е наказателната отговорност за декларирани неверни данни по Наказателния кодекс.

Дата : Подпис: 1. …………..………………

с. Иваново 2………………….………...

ПО ДВАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№91

На основание чл. 21, ал. 1, т.6 и т. 23 и ал.2, във връзка с чл. 27, ал. 4 и ал.5 и чл. 17, ал. 1, т.7 от Закона за местно самоуправление и местна администрация и чл.60, ал.1 от АПК, Общински съвет Иваново РЕШИ:

1. Общински съвет-Иваново **дава съгласие** за кандидатстване на Община Иваново пред Фонд „Социална закрила“ към МТСП с проектно предложение „Подобряване на материалната база на социалната услуга Домашен социален патронаж в Община Иваново чрез закупуване на оборудване и обзавеждане за кухните на патронажа” за финансиране от Фонд „Социална закрила“ към Министерство на труда и социалната политика за максимално допустимия размер за безвъзмездно финансиране – до 36 000 лв. с ДДС.

           2. **Поема ангажимент** за осигуряване на необходимото съфинансиране в размер на 10% от общата стойност на проекта за сметка на бюджета на Община Иваново.

3. **Дава съгласие** Община Иваново да не променя предназначението и да не се извършват разпоредителни сделки с недвижимите имоти, в които се извършват договорените дейности за период 3 (три) години от срока на приключване на договора, както и да поддържа и съхранява материалната база.

4. **Задължава** Община Иваново, при сключване на договор за финансиране на проект, да запази функцията, предназначението и собствеността на придобитото оборудване и обзавеждане за срок от 3 (три) години от срока на приключване на договора.

5. **Задължава** Община Иваново, при сключване на договор за финансиране на проект, да осигури средства за функциониране на социалната услуга за срок от 3 (три) години, считано от датата на приключване изпълнението на договора.

6. Дейностите по предложения проект отговарят на приоритетите на Общински план за развитие на Община Иваново 2014-2020 г.

7. **Възлага** на кмета на община Иваново да организира подготовката и подаването на проектопредложението, както и управлението и реализирането на проекта след евентуалното му одобрение.

ПО ДВАДЕСЕТ И ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№92

На основание чл. 21, ал. 1 т. 23, ал. 2 и чл. 27, ал. 3 от ЗМСМА и чл.60, ал.1 от АПК, Общински съвет Иваново РЕШИ:

1. **Дава съгласие** Община Иваново да кандидатства по Процедура BG05M9OP001-2.101 „Патронажна грижа за възрастни хора и лица с увреждания- Компонент 3, Приоритетна ос 2: „Намаляване на бедността и насърчаване на социалното включване”, Инвестиционен приоритет № 3 „Подобряване на достъпа до услуги, които са на достъпна цена, устойчиви и висококачествени, включително здравни и социални услуги от общ интерес”, на Оперативна програма „Развитие на човешките ресурси” 2014-2020.

2. **Възлага** на кмета на община Иваново да организира подготовката и подаването на документи за кандидатстване, както и управлението и реализирането на проекта след евентуалното му одобрение.